text: У размовах карэспандэнта з курдзкімі мігрантамі ў памяшканьні вялікага лягістычнага складу высьветлілася, што некаторыя зь іх вырашылі застацца ў Беларусі, калі Польшча не адкрые мяжы.
  Шмат хто з больш як 2000 чалавек, якія засталіся на беларускім баку калючага дроту ў Брузгах, вялікім закрытым памежным пераходзе, настойваюць, што яны не адмовяцца ад спробаў трапіць у Эўрапейскі Зьвяз. Але на фоне асьцярог, што замест ЭЗ іх могуць адправіць назад у свае краіны, 21-гадовы курд з Іраку Бэйл Нісу і іншыя задаюцца пытаньнем: ці ня будзе ім лепшым варыянтам застацца ў Беларусі?
  ГЛЯДЗІЦЕ ТАКСАМА:
  Зь Менску вылецеў першы эвакуацыйны рэйс у Ірак, Варшава выставіла Менску ўльтыматум
  «Я хачу паехаць у Нямеччыну, але калі гэта немагчыма, я проста застануся тут», — сказаў Бэйл Нісу ў сераду пасьля пераезду ў вялікі склад недалёка ад мяжы, які беларускія ўлады ператварылі ў цэнтар утрыманьня мігрантаў, спрабуючы аслабіць ціск на мяжы і палепшыць змрочны імідж краіны.
  Бэйл Нісу паскардзіўся амэрыканскаму журналісту, што патраціў больш за 4000 даляраў і шмат дзён быў на марозе ў лесе толькі дзеля таго, каб апынуцца ў беднай, вельмі рэпрэсіўнай былой савецкай рэспубліцы, дзе мала працы і іншых магчымасьцяў.
  ГЛЯДЗІЦЕ ТАКСАМА:
  «Белавія» спыніла перавозку патэнцыйных мігрантаў з Ташкенту
  Але, паказваючы штаны, парваныя, як ён сьцьвярджаў, пры пабіцьці яго польскімі сіламі бясьпекі пасьля няўдалай спробы пракрасьціся празь мяжу на мінулым тыдні, Нісу сказаў, што Беларусь выглядае значна больш прывабнай, чым вяртаньне ў Ірак ці новая сустрэча з польскімі салдатамі і памежнікамі. Ён сказаў, што хоча падаць заяву аб прытулку ў Беларусі.
  «Беларусь, — сказаў ён, — вельмі, вельмі добрая краіна».
  Цалкам артыкул тут.
  Мігранцкі крызіс — 2021. Асноўнае
  У ліпені 2021 году Аляксандар Лукашэнка заявіў, што з прычыны санкцыяў Беларусь больш ня будзе стрымліваць нелегальную міграцыю ў краіны Эўразьвязу. Найперш вялікія патокі мігрантаў накіраваліся ў Літву, па стане на верасень — звыш 4,2 тысячы чалавек з краінаў Азіі і Афрыкі. Затым напружаньне на сваіх межах адчулі Латвія і Польшча.
  Рэагуючы на крызіс, Літва і Польшча пачалі будаваць сьцяну на мяжы зь Беларусьсю.
  Урады Літвы, а затым Латвіі і Польшчы, улетку 2021-га зрабілі істотна больш строгім заканадаўства аб нелегальным перасячэньні дзяржаўнай мяжы, а таксама выслалі ў памежныя зь Беларусьсю раёны падмацаваньне з вайсковых злучэньняў. Лукашэнку абвінавацілі ў спрыяньні нелегальнай міграцыі ў краіны Эўразьвязу.
  У Літве ў лягерах для ўцекачоў мігранты неаднаразова ладзілі бунты і намагаліся зьбегчы.
  Улады Польшчы зь верасьня распачалі затрыманьні і дэпартацыі людзей, якія дапамагаюць мігрантам нелегальна перасякаць мяжу. Сярод іх як грамадзяне Польшчы, так і грамадзяне Беларусі, краінаў Азіі, у тым ліку некаторыя асобы, што маюць від на жыхарства ў краінах Эўразьвязу.
  Прэм’ер-міністар Польшчы Матэвуш Маравецкі выказаў упэўненасьць, што сцэнар «гібрыднай агрэсіі» супраць Эўразьвязу быў распрацаваны Менскам не самастойна, а ў шчыльнай супрацы з Масквой.
  Прэс-сакратар каардынатара спэцслужбаў Польшчы Станіслаў Жарын 27 верасьня заявіў, што 20% затрыманых мігрантаў маюць сувязі з Расеяй, пра што сьведчаць знойдзеныя доказы. Міністар унутраных спраў і адміністрацыі Мар’юш Каміньскі сказаў, што беларускія памежнікі даюць мігрантам псыхатропныя сродкі, у тым ліку дзецям.
  30 верасьня ПАРЭ катэгарычна асудзіла практыку вяртаньня мігрантаў «у трэцюю краіну, дзе ім ня можа быць гарантавана міжнародная абарона», і нагадала Латвіі, Літве і Польшчы пра забарону на калектыўную высылку іншаземцаў.
  8 кастрычніка Варшава заявіла, што трактуе паводзіны беларускага боку як «агрэсіўныя дзеяньні супраць Польшчы». Зьявіўся шэраг відэадоказаў, што беларускія памежнікі ня толькі не спыняюць мігрантаў, але і актыўна дапамагаюць ім нелегальна перасякаць польскую мяжу.
  На межах Беларусі з Польшчай і Літвой ад пачатку міграцыйнага крызісу загінулі сама меней 9 чалавек.
  8 лістапада раніцай на мяжы зь беларускага боку заўважылі буйную калёну зь некалькіх сотняў мігрантаў, якія рушылі ў суправаджэньні ўзброеных сілавікоў да калючага дроту на мяжы з Польшчай, намагаючыся перасекчы мяжу. Паводле розных ацэнак, іх колькасьць была ад 2 да 4 тысяч чалавек. Многія атрымалі візы ў беларускім дыпляматычным прадстаўніцтве ў Анкары, турэцкія авіякампаніі ўдзельнічаюць у перакіданьні мігрантаў у Беларусь.
  У наступныя дні мігранты пры спрыяньні беларускіх сілавікоў сталі лягерам на памежнай паласе. Курд з Іраку Рэбаз Наджм Хама Саід сказаў Свабодзе, што беларуская міліцыя дапамагае высякаць дрэвы для вогнішчаў на беларускай жа тэрыторыі. Некаторым групам удалося прарвацца на польскую тэрыторыю, але вайскоўцы затрымалі ўсіх парушальнікаў.
  10 лістапада эўрадэпутат Радаслаў Сікорскі заявіў, што крызіс на мяжы ініцыяваны пры падтрымцы Масквы, а Лукашэнку трэба прызнаць тэрарыстам і выдаць Міжнароднаму трыбуналу. Шэраг іншых эўрапейскіх палітыкаў таксама выказалі ўпэўненасьць, што Пуцін з дапамогай Лукашэнкі расхіствае Эўропу, пачуліся заклікі да ЭЗ дзейнічаць актыўна, а не чакаць.
  11 лістапада ў паветранай прасторы Беларусі пачалі патруляваць межы расейскія бамбавікі Ту-22М3. Яны належаць паветрана-касьмічным сілам Расеі.
  11 лістапада Фэдэральная паліцыя Нямеччыны заявіла, што толькі за першыя дні лістапада ў краіну трапілі больш за тысячу мігрантаў, якія выкарысталі Беларусь як краіну транзыту.
  Са жніўня польскія памежнікі спынілі больш за 33 тысячы спробаў нелегальнага перасячэньня мяжы з боку Беларусі, летась іх было 88.
  15 лістапада больш за 3 тысячы мігрантаў сабраліся на беларускім памежным пераходзе «Брузгі» перад лініяй польскай мяжы, умацаванай часовымі загародамі і шарэнгай польскіх вайскоўцаў.
  Па словах прэс-сакратара Лукашэнкі Натальлі Эйсмант, у Беларусі агулам каля 7 тысяч мігрантаў, якія спадзяюцца трапіць у Нямеччыну.
  22 лістапада ў Бэрліне адмовіліся прымаць каля 2 тысяч чалавк з Блізкага Ўсходу, якія прыбылі ў Беларусь пасьля арганізацыі рэжымам Лукашэнкі мігранцкага крызісу.
  18 і 22 лістапада ўрад Іраку зладзіў два эвакуацыйныя рэйсы, якія агулам вывезьлі зь Беларусі звыш 500 мігрантаў, на 25 і 26 лістапада заплянаваныя яшчэ 4 рэйсы.
  25 лістапада мігранты правялі акцыю пратэсту на памежжы, заяўляючы, што ня хочуць вяртацца назад у свае краіны.
  Камэнтаваць тут можна праз Facebook. Нам таксама можна напісаць на адрас radiosvaboda@gmail.com
  ЗА КРАТАМІ
  БО ЖУРНАЛІСТЫ
  Апошнія навіны
  11:22
  Суд над блогеркай Вольгай Такарчук пачнецца 16 сьнежня
  10:47
  Дзяржсакратар ЗША назваў сытуацыю ва Ўкраіне, міграцыйны крызіс і «Паўночны паток — 2» узаемазьвязанымі
  10:33
  Хроніка перасьледу 4 сьнежня: вінавацяць у тэрарызме за камень у вакно, 15 содняў сябру БСДП
  10:00
  «Хочацца выказацца, бо баліць». Як за мяжой дзейнічае ліквідаваная летась уладамі культурніцкая пляцоўка «Крылы Халопа»
  09:53
  Макей: ня ўсе кіраўнікі МЗС краінаў Эўразьвязу былі згодныя з увядзеньнем пятага пакету санкцый
  09:22
  «Сапраўдны беларус!». Хто такі Павал Белавус, які ня выйшаў на волю пасьля 15 содняў
  09:00
  У Крамлі ня хочуць, каб Лукашэнка яшчэ раз вылучаўся на прэзыдэнта, — Самарукаў
  усе навіны за дзень >
  Фотагалерэі
  Менск рыхтуецца да Калядаў і Новага году. ФОТАГАЛЕРЭЯ
  Фотагалерэі
  Акцыя памяці Паўла Шарамета ў Кіеве. ФОТА
  Відэа
  Дамінік Мацукевіч у ланцугу супраць інтэграцыі, 2019 год
  больш відэа і фота
  Самае чытанае
  1
  «На нас прыйшлі сьпісы з КДБ». За што сотнямі звальняюць беларусаў
  2
  «Здавалася, што людзей выпусьцілі не з ІЧУ, а з канцлягера». Гісторыя судмэдэкспэрткі, якая зьехала зь Беларусі ад перасьледу
  3
  Ціханоўская і Макей знаходзяцца ў Стакгольме. З кім яны сустракаюцца
  4
  Чаму ГУБАЗіК баіцца несапраўдных бюлетэняў на рэфэрэндуме? Тлумачыць былы чыноўнік Адміністрацыі прэзыдэнта
  5
  Шрайбман: Санкцыі ня ставяць рэжым на калені, яны дэстабілізуюць Лукашэнку і правакуюць на неадэкватныя адказы
  6
  Дасьледаваньне ByPol: Лукашэнку «падарылі» 31 адзінку эксклюзіўнай тэхнікі на мільёны даляраў
  7
  ЗША і Вялікая Брытанія пашырылі санкцыі адносна Беларусі
  8
  «Міліцыянт біў мяне па твары так, што я звалілася з крэсла». Дзяўчына была настаўніцай музыкі, а цяпер працуе ў Польшчы на будоўлі
  9
  Аналітык Шрайбман пра прызнаньне яго тэлеграм-каналу экстрэмісцкім: «Рана ці позна ўсе будуць экстрэмістамі»